Di temnaḍṭ n Tizi Ɣennif zik tt-msafhamen tilawin di tala neɣ di ssuq ma yella tella albaԑḍ n tiqcicin yelhan i mmi-tsent. Akken i d -tenna Nna Faḍma i ṛṛay-agi:« nukni zik ma nebɣa ad d –nawi taqcict i mmi-tneɣ,nettmlili akked tlawin di tala ma ad -nruḥ ad nagum aman dina,ad nseqsi ɣef teqcicit-nni fell-as ma d yelli-s n laṣel d nnif ;umbaԑed mi i d –nufa yiwet n teqcict ad nruḥ ɣur-s ad -nawi syiwet neɣ snat n tilawin timeqranen itԑeqlen i wakken ad walin-t taqcict-nni ad senqdent ayen yaԑnan cbaḥa d lqedd ma t –ččur s umata ma telha neɣ alla»1.